<classify> Wakizungumza na gazeti hili kwa nyakati tofauti, makocha hao walisema mashindano hayo ni magumu kutokana na kila timu kutaka nafasi ya kuwakilisha nchi.Bingwa wa kombe hilo atawakilisha nchi katika michuano ya Kombe la Shirikisho la Soka Afrika Caf. Akizungumza na gazeti hili, Kocha wa Ashanti United, Maalim Salehe, alisema kila timu imejizatiti kufanya vizuri.Kila timu ipo vizuri na zimejipanga kuhakikisha zinashinda kila mchezo na hatua tuliyofikia tunakutana na timu za Ligi Kuu, hivyo kila timu inahitaji kushinda ili isonge mbele, alisema Maalim.Naye Kocha Mkuu wa Friends Rangers, Herry Chibakasa Mzozo, alisema ana amini bingwa wa mashindano hayo atakuwa mwakilishi sahihi wa Tanzania kimataifa.Timu 15 zilizofuzu hatua ya tatu kutoka raundi ya pili ni Ashanti United, Friends Rangers, Panone, Geita Gold, Pamba, Mvuvuma, Burkinafaso, Rhino Rangers, Madini FC, JKT Mlale, Mshikamano FC, Njombe Mji, Wenda FC, Singida United na Abajalo.  <topic>: MICHEZO 